
O familie puternică si sănătoasă este prima si cea mai importantă unitate de bază a societății 
si a statului. Cel mai puternic si mai bine organizat stat va ajunge la o stare de declin si 
dezintegrare dacă unitatea familială se destramă și bazele vieții de familie si ale educației nu 
mai stau pe temelii solide. Pe de altă parte, dacă unitatea familială este puternică și educația 
sănătoasă, atunci, în cazul unei distrugeri majore din afară ale structurilor de viata ale 
statului, poporul rămâne capabil să ducă mai departe viata și poate restabili forța și unitatea 
statului. 


Dar trebuie sá nu uitam ca familia crestiná nu trebuie sá fie cu totul absorbitä de sine, 
transformându-se într-un „tarc de găini”. O astfel de viata înseamnă egoism familial. Un om care 
trăiește astfel nu are niciun interes în afara familiei sale, nu vrea să aibă nimic de-a face cu 
bucuriile și necazurile lumii din jurul său și nu o slujește în niciun fel. O astfel de viata și o astfel 
de familie nu este nici ea una creștină. După cum am mai spus, familia creștină este tocmai 
celula fundamentală a societăţii, o parte a acesteia, unită în chip nedespartit de întregul ei. Ea 
participă în mod activ la viata societății și își slujește semenii. 


Pe de altă parte, după învățătura lămuritoare a Evangheliei, relațiile de viata ale creștinului nu 
trebuie îngrădite în hotarele statului national. lubirea creștină este o iubire obștesc omenească. 
Pentru un creștin, orice om, indiferent de națiunea din care face parte, este aproapele său, pe 
care trebuie să-l iubească după porunca Mântuitorului. Pilda samarineanului milostiv și, mai 
ales, concluzia sa categorică, ne spune limpede acest lucru. În această pildă, Mântuitorul i-a 
înfățișat fariseului măsura milei și a iubirii cu care bunul samarinean l-a tratat pe evreul rănit și 
jefuit - un om dintr-un neam ostil samarinenilor. Mai departe, El i-a spus fariseului: „Mergi și fă si 
tu asemenea!" Aceasta este legea iubirii creștine. 


Dar dacă noi, creștinii, suntem chemaţi la o asemenea iubire atotcuprinzătoare, nu suntem oare 
siliți să acceptăm cosmopolitismul - acea doctrină a frätiei popoarelor, conform căreia omul este 
„cetăţean al universului”, și nu al propriului său stat? Conform acestei doctrine, omenirea nu 
trebuie să cunoască deosebiri și separări între state și națiuni, ci toată omenirea trebuie să fie ca 
o singură familie. 


Fără îndoială, în latura pozitivă a doctrinei sale, cosmopolitismul se apropie mult de creștinism. 
De asemenea, nu încape nicio îndoială că apelurile sale la înfrățire, dragoste și intrajutorare au 
fost inspirate din creștinism. Aceste chemări sunt pur creștine. Dar tocmai aceste idei creștine 
sunt ceea ce este valoros în cosmopolitism. Totuși, la acest element de adevăr, cosmopolitismul 
a adăugat și multe neadevăruri și rătăciri. Din această cauză, doctrina sa a devenit strict 
unilaterală și artificială și, în consecinţă, lipsită de viata. Printre aceste rătăciri se numără toate 
principiile cosmopolitismului care se opun sentimentelor de patriotism și datoriei de a sluji ţării 
în care te-ai născut, bunăstarea și siguranţa acesteia. 


Dar cine nu știe cât de sărace și incapabile de relații oneste si de iubire sunt vieţile predicatorilor 
cosmopolitismului. Se plâng, cu spume la gură, că iubesc omenirea, dar nu-și pot iubi aproapele 
așa cum se cuvine. Creștinismul nu are această limitare mincinoasă a cosmopolitismului. Hristos 
ne-a poruncit să avem, nu o „iubire pentru omenire” artificială, ci o iubire adevărată pentru 
aproapele. Pentru un creștin, acest aproape este orice om în general (prin urmare, un creștin 
trebuie să iubească pe toți) si, mai ales, orice om cu care se întâlnește zi de zi. Viaţa crestineascá 
se manifestă mai cu seamă tocmai în aceste întâlniri personale, în trăirea relaţiilor între oameni, 
a sprijinului comun și a iubirii. Cât de departe de acestea este învățătura lipsită de sens a 
cosmopolitismului, cu îndemnurile sale la o „iubire pentru oameni” mincinoasá, o iubire 
îndepărtată de realităţile vieții. 


În copilărie, aproapele nostru sunt părinţii, fraţii, surorile si alte rude. Și în această perioadă este 
de ajuns și bine pentru noi să fim un membru bun, iubitor, atent și loial familiei. Copilul nu are 
încă relaţii de viata cu cei din afara familiei. Maturizându-se treptat, trecând prin anii copilăriei si 
ai adolescenţei, acesta dezvoltă relații personale, de viață, cu multe alte persoane și acestea 
devin „ale sale”. O creștere bună trebuie să-l învețe pe copil sá se poarte crestineste cu acești noi 
„semeni” - să fie prietenos, binevoitor, cu o sinceră disponibilitate de a ajuta cât de mult posibil. 
Pe măsură ce se maturizează, orizontul omului se lărgește și orice ființă umană devine 
„aproapele” cuiva, indiferent de națiunea sau rasa căreia îi aparţine. E firesc ca o persoană să-și 
iubească mai ales propria familie și rudele alături de care a crescut, iar în al doilea rând, țara 
întreagă, poporul căruia îi aparține. Este legat de acest popor atât prin obligaţii sociale și civile, 
cât și prin cultură și obiceiuri. Acesta este legat de propriul popor, de propria patrie, și le iubește. 
Această iubire de patrie este acel patriotism creștin împotriva căruia cosmopolitii luptă atât de 
acerb. 


Patriotismul creștin este, desigur, străin de acele extreme și greșeli în care cad „super-patriotii”. 
Un patriot creștin, deși își iubește națiunea, nu închide ochii la neajunsurile acesteia, și privește 
cu luciditate trăsăturile și caracteristicile sale naționale. El nu va fi niciodată de acord cu acei 
„patrioţi” înclinați să înalțe și să justifice tot ceea ce este autohton (chiar și viciile și neajunsurile 
nationale). Astfel de „patrioți” nu-și dau seama că acesta nu este nicidecum patriotism, ci 
mândrie națională înfumurată - chiar acel păcat împotriva căruia creștinismul luptă atât de 
stăruitor. Nu, un adevărat patriot nu închide ochii la păcatele și relele poporului său; el le vede, 
se întristează din cauza lor, se luptă cu ele și se pocăiește înaintea lui Dumnezeu și a altor 
popoare pentru el și pentru națiunea sa. In plus, patriotismul creștin este cu totul străin de ura 
fata de alte popoare. Dacă îmi iubesc poporul meu, atunci fără îndoială că trebuie să-i iubesc și 
pe chinezi, pe turci sau pe orice alt popor. A nu-i iubi pe aceștia ar fi un gest necreștinesc. Nu, 
Dumnezeu să le dăruiască bunăstare și orice reușită dreaptă. 


Cele mai importante cunoștințe despre patriotism le găsim în Sfânta Scriptură. În Vechiul 
Testament, întreaga istorie a poporului evreu este plină de mărturii despre cum evreii își iubeau 
Sionul, lerusalimul, templul lor. Acesta e un model de patriotism adevărat, de dragoste pentru 
propriul popor și pentru cele sfinte ale sale... Profetul Moise a dat o pildă de iubire deosebită 
pentru poporul său. Odată, imediat după încheierea legământului cu Dumnezeu, poporul israelit 
l-a trădat pe Dumnezeul său și s-a închinat înaintea unui vițel de aur. Atunci, dreptatea 
Adevărului lui Dumnezeu s-a aprins tare. Moise a început să se roage pentru poporul său care 
păcătuise. A rămas pe munte timp de patruzeci de zile și patruzeci de nopţi în rugăciune. 
Domnul i-a spus: „Lasă-Mă dar acum să se aprindă mânia Mea asupra lor, să-i pierd”. 


Marele profet a început să se roage cu și mai multă înflăcărare și, în cele din urmă, a 

izbucnit: „Rogu-mă acum, de vrei sá le ierti păcatul acesta, iartă-i, iar de nu, sterge-má și pe mine 
din cartea Ta, în care m-ai scris!”. Și Domnul i-a dat ascultare lui Moise. Nu este aceasta cea mai 
înaltă luptă a patriotismului care se leapădă de sine? 


Vedem o pildă asemănătoare in Noul Testament, în viata marelui Apostol Pavel. Nimeni nu i-a 
îngreunat lucrarea de propovăduire cu mai multă înverșunare și îndărătnicie decât cei de-un 
neam cu el. Aceștia îl urau pe Pavel și îl socoteau trădător al credinţei părinţilor lor. 


Cu toate acestea, Apostolul spune: „Căci aș fi dorit să fiu eu însumi anatema de la Hristos pentru 
fratii mei, cei de un neam cu mine, după trup... israeliți. Din aceste cuvinte se vede dragostea 
lui pentru poporul său. Această iubire era atât de mare încât, asemenea lui Moise, era gata să-și 
jertfească până și mântuirea personală și veșnică pentru izbăvirea poporului său. 


Avem o pildă în viata Mântuitorului Însuși. În Evanghelie citim că El a venit numai la poporul Său 
și că i-a vorbit mai întâi de toate acestuia. Cu alt prilej, El a spus, întorcându-se spre lerusalim: 
„lerusalime, lerusalime, care omori pe prooroci și ucizi cu pietre pe cei trimiși la tine, de câte ori 
am voit să adun pe fiii tăi, după cum adună pasărea puii săi sub aripi." (Lc. 13:34-35). Când a 
intrat pe asin în lerusalim, în strigătele „Osana”, în bucuria poporului, Mântuitorul a plâns. Nu a 
plâns pentru Sine, ci pentru cetatea Sa si pentru ruina celor care acum Îi strigau: „Osana!”, dar 
care peste câteva zile aveau să strige: „Răstignește-L!”. Atât și-a iubit El poporul, cu o dragoste 
profundă și înduioșătoare. 


Sentimentul de patriotism, așadar, nu este respins și osândit de creștinism. Acesta nu 
condamnă, în ciuda falselor păreri ale cosmopolitilor, dreptatea iubirii supreme fata de 
aproapele. Cunoaștem deja cuvintele Apostolului: „Dacă însă cineva nu poartă grijă de ai săi și 
mai ales de casnicii săi, s-a lepădat de credinţă și este mai rău decât un necredincios...” 


Din nou insistăm pe faptul că o iubire și o grijă ca aceasta nu trebuie să fie una egoistă, care se 
închide în sine. În timp ce se îngrijește de cei cu care intră în legătură directă, creștinul, în iubirea 
sa creștinească, nu trebuie să uite niciodată de ceilalţi, de semenii și fraţii săi în Hristos. În 
concluzie, să cităm aceste cuvinte ale Apostolului Pavel (din Epistola către Galateni): „Deci, dar, 
până când avem vreme, să facem binele către toţi, dar mai ales către cei de o credință cu noi." 


Fragment din „Legea lui Dumnezeu. Manual de religie” de Sf. Filaret de New York, apárut la 
editura Contra Mundum 

